‘Zuma moet fokus op werkskepping’President Zuma toe hy op 21 Mei 2014 as parlementslid ingehuldig is. Foto: GCIS Volgens die opname glo 90% van respondente dat werkloosheid ‘n ernstige kwessie is en dat dit dringend aangespreek moet word. “Meer as die helfte (55%) van respondente het dit as die belangrikste kwessie geïdentifiseer,” het Ipsos in ‘n verklaring gesê. Ipsos het onderhoude gedoen met ‘n totaal van 3 730 volwasse Suid-Afrikaners vir die opname. Meer as 60% van die respondente meen die regering doen nie genoeg om werkloosheid te verminder deur werkskepping nie. Suid-Afrikaners verwag morele leierskap en verantwoordbaarheid van die land se leiers. Nagenoeg 73% van respondente meen parlementslede moet afgedank word vir nalatige spandering. Slegs 8% van respondente het nie hiermee saamgestem nie. Meer as helfte van die respondente glo dat die ANC sal voldoen aan sy verkiesingsbeloftes. Pres. Zuma sal Dinsdag sy staatsrede in die parlement lewer.